རྫོགས་ཆེན་སྐུ་གསུམ་རང་ཤར་གྱི་རྩ་གསུམ་གཏོར་མ་ལ།
གསང་བདག་ཞི་བ་ལ། ཞི་བཤོས་རྩེ་རྒྱལ། བཤོས་ཕྲན་བརྒྱད་ཀྱིས་བསྐོར། ཁྲོ་བོ་ལ། ཟུར་
གསུམ་བརྗིད་ལྡན་ཕྲག་ཅན་རྭ་གཉིས་བཏགས་པ་ལ། འཁོར་ཟུར་གསུམ་ལ་རྭ་
གཉིས་རེ་བཏགས་པ་བརྒྱད་ཀྱིས་བསྐོར། མཁའ་འགྲོ་ལ། ཟུར་གསུམ་བརྗིད་ལྡན་རྭ་
གཉིས་བཏགས་པ་ལ་འཁོར་གཏོར་ཆུང་བརྒྱད་ཀྱིས་བསྐོར། བླ་མའི་གཏོར་མ། གྲུ་བཞི་
བརྗིད་ལྡན་ལ་ཞི་རྒྱས་དབང་དྲག་གི་གཏོར་མས་བསྐོར། དེ་རྣམས་ལ་གཏོར་
འདབ་དང་ཉི་ཟླ་ནོར་བུས་བརྒྱན། བཀའ་སྐྱོང་ལ། ཡེ་ཤེས་དབལ་མོ་ལ། གདན་གྲུ་གསུམ་
སྟེང་དུ་གཏོར་མ་ཟུར་གསུམ་ཐོད་བཅིངས་ཅན། བྱར་མགསུམལ། གཏོར་མ་ཟུར་གསུམ་
ཐོད་བཅིངས་ཅན་ཟུར་གསུམ་ཐོད་བཅིངས་ཅན་གཉིས་ཀྱིས་བསྐོར། རྫུ་འཕྲུལ་སྨན་
བཞི་ལ། ཟུར་གསུམ་ཐོད་བཅིངས་ཅན་ལ་ཟུར་གསུམ་ཐོད་བཅིངས་ཅན་གསུམ་
གྱིས་བསྐོར། ཨབསྭེལ། ཟུར་གསུམ་བཙན་ལམ་ཅན་ཐོད་བཅིངས་ཅན་ལ་ཟུར་གསུམ་
ཐོད་བཅིངས་ཅན་གསུམ་གྱིས་བསྐོར། དེ་རྣམས་ལ་གཏོར་འདབ་ཐེབ་ཀྱུ་གསུམ་
རེས་བརྒྱན་པའོ། །བདེ་འདུས་དང་རྩ་གསུམ་གཉིས་ཀལ། བགེགས་གཏོར། གླིང་དགུ །ས་ཡོན་
དཀར་གཏོར། རྒྱལ་བཤོས་གྲུ་བཞི་རྩེ་རྒྱལ་ཐོད་བཅིངས་ཅན་བཞི་རེ་དང་།
བདེ་འདུས་རྩ་གསུམ་གྱི་ཕྲིན་ལས་རེ་རེ་བཞིན་རྣམ་བརྒྱད་རེ། བདེ་འདུས་ཀྱི་
མཆོད་པའི་རྒྱན་ཕྲེང་ཙཀྵི་མ་འཛམ་ན། རྣམ་བརྒྱད། རྟགས་བརྒྱད་ནོར་བདུན།
སྒྲའི་མཆོད་པ་རྣམས་སོ་སོར་ཕྱེ་བ་དང་། བདེ་འདུས་དང་རྩ་གསུམ་གཉིས་ཀ་ལ།
སྦྱོར་སྒྲོལ་མཆོད་པ་ཆ་བཞི་རེ། ཞི་ཚོགས་ནུ་དབྱིབས། མཆོག་ལྔའི་ཁྲོ་བོ་ལ་རྒལ་
ཚོགས། མཁའ་འགྲོ་ལ་སྙིང་ཚོགས། བླ་མ་ལ་ནོར་བུའི་དབྱིབས་ཅན་དང་།
33

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལིངྒ་དང༌། བདེ་འདུས་ཀྱི་ཚོགས་བརྒྱུད་པ་རྐང་ཐོན་དང༌། རྩ་གསུམ་གྱི་ཕྱག་མཆོད་ཀྱི་ཚོགས་ནི།
རིན་པོ་ཆེའི་སྣོད་དུ་གདན་བང་རིམ་བཞི་བརྩེགས་བྱ། བང་རིམ་རྣམས་ལ་
ནོར་བུ་བརྒྱ་རྩ་བརྒྱད། ཡང་ན་ལྷའི་གྲངས་མཐུན་དུ་བཞག །བང་རིམ་སྟེང་དུ་
བུམ་པར་སྨན་འབྲུ་དང་རིན་ཆེན་ཕྱེ་མས་བཀང་བ་བཞག །བུམ་པའི་ཁ་ལ་རྣམ་
ལྔ་བཤམ། ལྕགས་རིའི་ནང་དུ་གླིང་བཞི་གླིང་ཕྲན་བརྒྱད་བཀོད། དེ་ལ་ཤ་ལྔ།
དམ་རྫས་ལྔ། རིན་ཆེན་ལྔ། སྨན་འབྲུ་མེ་ཏོག་རྣམས་བརྒྱན། ཚོཊ་གཏོར་དང་
རྒྱུན་གཏོར་མང་དུ་དགོས། །༈ བདེ་འདུས་དང་རྩ་གསུམ་གྱི་དབང་བཞི་ལ། རྩ་གསུམ་ཕྱི་དབང་ནང་
དབང་གཉིས་ལ། གླུད་གཏོར་རེ་རེ་དང་། གཉིས་ཀར་ཕྱི་དབང་ལ་བུམ་པ་ལྔ་དང་།
ལས་བུམ། ཙཀླི་རྣམས་དང་། རྩ་གསུམ་གྱི་མེ་དབང་ལ། བདུད་རྩི་ཁོལ་བ། ཤ་
སྲེག་པ། རྫས་རིལ། རས་དཀར། འདིངས་བ་དམར་པོ་དང་། ཆུ་དབང་ལ།
བདུད་རྩི། ཨ་རུ། ཅང་ཞི། ཕྱེ་མ་འཕུར་མ། བདེ་འདུས་དང་རྩ་གསུམ་གཉིས་
ཀའི་ནང་དབང་ལ། དབང་པོའི་སྒོ་བསལ་ལ། མར་མེ། དུང་། སྤོས་དྲི་ཞལ་ཟས།
དར་དཀར། གླེགས་བམ་རྣམས་དང་། ཙཀླི་རྣམས་དང་། ངོ་སྤྲད་སྐབས་ལ།
ཤེལ་སྒོང་མེ་ལོང་། མར་མེ་ཉེར་གཅིག །གསང་དབང་ལ། རྩ་གསུམ་སྐབས།
མེ་ལོང་། མར་མེ། སྤོས་ཕོར། བུར་ཆང་དང་། གཉིས་ཀ་ལ། རས་དཀར་གཟན།
ཨང་གྷ་རག །སྒོམ་ཐག །སྦ་འཁར་སོགས་འཛམ་པར་བྱའོ། །ཞེས་རྩ་གསུམ་གཏོར་མ་
བཅའ་ཐབས་འདི་ནི་དམུ་རྡོ་གཡུང་དྲུང་སྤུང་རྩེའི་མདུན་ཞོལ། གྲུབ་ཐོབ་བསྟན་པ་རྒྱལ་མཚན་གྱི་གདན་ས་
གཡུང་དྲུང་རིང་མོའི་ཕོ་བྲང་གི་རྩེ་མོ་ནས་བྲིས་པ་ལ། ཕྱིས་རང་གནས་ཡང་དབེན་བདེ་ཆེན་རི་ཁྲོད་དྲང་སྲོང་
དགྱེས་པའི་སྐྱེད་ཚལ་དུ་བདེ་འདུས་ཀྱི་གཏོར་མ་བཅའ་ཐབས་དང་ཕྱོགས་གཅིག་དུ་བྱས་ཏེ་ཤར་རྫའི་བྱ་བྲལ་བཀྲ་
ཤིས་རྒྱལ་མཚན་གྱིས་བྲིས་པ་བསྟན་པ་རིན་པོ་ཆེ་ཕྱོགས་བརྒྱར་དར་བའི་རྒྱུར་གྱུར་ཅིག དགེའོ།། དགེའོ། དགེའོ༎
34

ནམ་མཁའ་མཛོད་ཀྱི་སྒྲུབ་སྐོར།
ཡང་ཟབ་ནམ་མཁའ་མཛོད་ཆེན་ལས།